IZRAKSTS

VISPĀRĪGĀ VIENOŠANĀS Nr. 14-1-12/174/24
Par programmatūras izstrādes pakalpojumiem Iekšlietu ministrijas Informācijas centra vajadzībām
Vienošanās parakstīšanas datums ir pēdējā parakstītāja laika zīmoga datums

Iekšlietu ministrijas Informācijas centrs, reģistrācijas numurs 90000289913, tā priekšnieka [..] personā, kurš rīkojas saskaņā ar Ministru kabineta 2016.gada 20. septembra noteikumiem Nr. 616 “Iekšlietu ministrijas Informācijas centra nolikums” (turpmāk – Pasūtītājs vai IeM IC), no vienas puses, un 
1.Piegādātājs: SIA “Codex”, reģistrācijas numurs Nr. 50203160401 tā valdes priekšsēdētāja [..] personā, kurš rīkojas saskaņā ar statūtiem turpmāk – Piegādātājs, 
2.Piegādātājs: SIA “ABC software”, reģistrācijas numurs Nr. 400036227089 tā valdes priekšsēdētāja [..] personā kurš rīkojas saskaņā ar statūtiem, turpmāk – Piegādātājs,
3.Piegādātājs: SIA “Corporate Systems”, reģistrācijas numurs Nr. 40103307781, tā pilnvarotā persona [..], kura rīkojas saskaņā ar [..] pilnvaru Nr. [..], turpmāk – Piegādātājs, 
(visi kopā – Līdzēji, bet katrs atsevišķi – Līdzējs), pamatojoties uz atklāta konkursa “Programmatūras izstrādes  pakalpojumi Iekšlietu ministrijas Informācijas centra vajadzībām” iepirkuma identifikācijas Nr. IeM IC 2024/10 (turpmāk – Konkurss), rezultātiem, noslēdz šo vispārīgo vienošanos (turpmāk – Vienošanās).
1. Vienošanās priekšmets.
1.1. Vienošanās nosaka kārtību, kādā Pasūtītājs Vienošanās 2.punktā noteiktajā kārtībā no Piegādātājiem, ar kuriem noslēgta Vienošanās, izvēlēsies Līdzēju konkrēta pakalpojuma līguma (turpmāk – Līgums) noslēgšanai un izpildei atbilstoši Vienošanās 4.pielikuma paraugam (Līguma projekts). 
1.2. Vienošanās priekšmets ir Pasūtītāja informācijas sistēmu (turpmāk - Sistēmas, katra atsevišķi - Sistēma) izstrādes un uzturēšanas pakalpojumi pēc Pasūtītāja pieprasījuma (turpmāk – Pakalpojums) saskaņā ar Vienošanās 1.pielikumu un attiecīgā, Vienošanās noteiktajā kārtībā izvēlētā Piegādātāja finanšu piedāvājumu (Vienošanās 2.pielikums).
1.3. Pakalpojumi tiks sniegti saskaņā ar Vienošanās noteiktajā kārtībā noslēgtajiem Līgumiem.
2. Līgumu slēgšanas tiesību piešķiršana.
2.1. Vienošanās ietvaros var tikt slēgti:
2.1.1.  Gabaldarba līgumi; 
2.1.2.  Nostrādātā laika uzskaites līgumi; 
2.1.3.  Spējās izstrādes līgumi;
2.1.4.  Kombinēti līgumi. 
2.2. Uzaicinājums iesniegt piedāvājumus.
2.2.1. Uzaicinājumā iesniegt piedāvājumu Pasūtītājs norāda:
2.2.1.1. Pakalpojuma darba uzdevumu;
2.2.1.2. Līguma izpildes termiņus un starpizpildījuma termiņus, ja tādi nepieciešami;
2.2.1.3. Līguma veidu un maksimālo līgumcenu, ja tāda noteikta;
2.2.1.4. Atkāpes no Vienošanās 1.pielikumā noteiktajām vispārīgajām funkcionālajām prasībām, ja tādas paredzētas;
2.2.1.5. Vienošanās 1.pielikumā noteikto organizatorisko un nefunkcionālo prasību izmaiņas un papildinājumus, ja tādi paredzēti;
2.2.1.6. Prasības iesniedzamajam piedāvājumam;
2.2.1.7. Vienu vai vairākus iesniegto piedāvājumu vērtēšanas kritērijus, tajā skaitā:
2.2.1.7.1. Pakalpojuma sniegšanas cenu;
2.2.1.7.2. Piedāvātā pakalpojuma stundas likmi;
2.2.1.7.3. Tehniskā piedāvājuma kvalitāti; 
2.2.1.7.4. Līguma izpildē tieši nodarbināto izstrādes komandu skaitu;
2.2.1.7.5. Citus ar līguma priekšmetu saistītus aspektus
2.2.1.8. Piedāvājuma iesniegšanas termiņu.
2.3. Uzaicinājums iesniegt piedāvājumus Piegādātājiem vienlaikus tiek nosūtīts uz piegādātāju e-adresēm.
2.4. Pasūtītājs ir tiesīgs neuzaicināt iesniegt piedāvājumu Piegādātāju, ar kuru iepriekšējo 6 (sešu) mēnešu laikā ir izbeigts šīs vienošanās ietvaros noslēgts līgums.
2.5. Pēc piedāvājumu saņemšanas Pasūtītājs izvērtē saņemtos piedāvājumus, izvēlas izdevīgāko piedāvājumu saskaņā ar vērtēšanas kritērijiem un uzaicina izvēlēto Piegādātāju slēgt iepirkuma līgumu.
2.6. Nepieciešamības gadījumā Pasūtītājs var uzaicināt Piegādātājus uz sarunām, lai nodrošinātu vienādu izpratni par līguma priekšmetu un/vai precizētu pakalpojuma tehnisko specifikāciju, lai nodrošinātu viennozīmīgu un salīdzināmu piedāvājumu saņemšanu.
2.7. Pasūtītājs neizskata iesniegto piedāvājumu, ja tajā norādītā Piegādātāja stundas likme pārsniedz finanšu piedāvājumā atklātam konkursam (Vienošanās 2.pielikums) norādīto. 

3. Vienošanās darbības termiņš.
3.1. Vienošanās stājas spēkā pēdējā parakstītāja pievienotā laika zīmoga datumā. Vienošanās darbības laiks nepārsniedz 48 (četrdesmit astoņus) mēnešus. 
3.2. Garantijas saistības neatkarīgi no Vienošanās darbības termiņa izbeigšanās ir nodrošināmas atbilstoši Vienošanās 1.pielikumā noteiktajām prasībām. Neatkarīgi no Vienošanās termiņa izbeigšanās Vienošanās noteikumi ir attiecināmi uz visām saistībām, kuru izpilde ir pilnībā pabeidzama pēc Vienošanās beigu datuma (t.sk. Piegādātāja pienākums ir pabeigt visus pakalpojumus, kas pasūtīti Līguma darbības laikā).

4. Vienošanās līgumcena un maksājumu kārtība. 
4.1. Vienošanās kopējā summa nepārsniedz EUR 25 000 000.00 (divdesmit pieci miljoni euro) bez pievienotās vērtības nodokļa (turpmāk – PVN). PVN likme tiek piemērota normatīvajos aktos noteiktajā apmērā Līguma ietvaros. Pasūtītājam nav pienākums Vienošanās darbības laikā izlietot visu Vienošanās summu. 
4.2. Pretendentam Vienošanās darbības laikā jānodrošina Piegādātāja speciālistu cilvēkstundas likmes (vienību cenas), kas noteiktas finanšu piedāvājumā (Vienošanās 2. pielikums). Līgumu ietvaros Piegādātāja piemērojamās vienību cenas drīkst būt zemākas, bet nedrīkst pārsniegt Piegādātāja finanšu piedāvājumā noteiktās.
4.3. Ja konkrētā līgumā nav noteikts citādi, Pretendenta piedāvātā stundas likme var tikt mainīta, proporcionāli VID publiskoto vidējo darba algu profesiju grupā “Informācijas  un komunikācijas tehnoloģijas jomas vecākie speciālisti” (vienošanās noslēgšanas brīdi – EUR 18,87) izmaiņām. Ja vidējā darba alga mainījusies vairāk, kā par 5%, līgumslēdzēji var vienoties par Pasūtītāja speciālistu stundas likmes izmaiņām proporcionāli vidējās darba algas izmaiņām. Šāda Piegādātāja speciālistu stundas likmes pārskatīšana var tikt veikta ne agrāk, kā pēc viena gada un atkārtota ne biežāk, kā gadu pēc pēdējās stundas likmes pārskatīšanas.
4.4. Piegādātājs rēķinus izraksta, saskaņā ar abpusēji parakstītu darbu nodošanas – pieņemšanas aktu.
4.5. Ja rēķins tiek izrakstīts par darbiem, kuri tiek finansēti no ārvalstu finanšu līdzekļiem, Piegādātājs rēķinu noformē atbilstoši konkrētā finanšu līdzekļa vizuālās identitātes noteikumiem. 
4.6. Rēķins sagatavojams e-rēķina formā un kopā ar pievienoto dokumentāciju iesniedzams Pasūtītāja e-adresē. Elektroniskam rēķinam jāatbilst Ministru kabineta 2019. gada 9. aprīļa noteikumos Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” noteiktajām prasībām.
4.7. Pasūtītājs apmaksā Piegādātāja rēķinus ne vēlāk, kā 30 (trīsdesmit) dienu laikā, skaitot no rēķina saņemšanas dienas. Gadījumā, ja rēķins nav sagatavots, ievērojot vizuālās identitātes vadlīnijas, Pasūtītājs atsaka rēķina apmaksu. Šādā gadījumā apmaksas termiņš tiek skaitīts no līguma prasībām atbilstoša rēķina saņemšanas dienas.

5. Gabaldarba līgumi.
5.1. Kā gabaldarba līgumi tiek slēgti līgumi par fiksēta apjoma darbiem, piemēram, par informācijas sistēmas vai tās moduļa izstrādi, ja darba uzdevums ir pietiekami precīzs un ļauj iesniegt precīzu novērtējumu;
5.2. Gabaldarbi var tikt dalīti pa darbu izpildes posmiem, ja darbu izpildes posmā izstrādātā programmatūra var tikt piegādāta kā programmatūras laidiens (Vienošanās 1.pielikuma 3.7. sadaļa) un akcepttestēta (Vienošanās 1.pielikuma 3.10.sadaļa); 
5.3. Pēc programmatūras akcepttestēšanas vai katra posma akcepttestēšanas un darbu nodošanas – pieņemšanas akta parakstīšanas Pasūtītājs veic apmaksu, ieturot no katra gabaldarbu cenas/ gabaldarbu posma cenas ieturējumu vismaz 20% (divdesmit procentu) apmērā vai citā apmērā, atbilstoši ārvalstu finanšu instrumentu regulējošiem normatīvajiem aktiem; 
5.4. 10 (desmit) darbdienu laikā pēc Sistēmas /Sistēmas moduļa ieviešanas ekspluatācijā dienas, ja šajā laikā  nav konstatētas 1.-2. kategorijas kļūdas, tiek parakstīts Sistēmas/Sistēmas moduļa darbu nodošanas – pieņemšanas akts. Gadījumā, ja pēc Sistēmas/Sistēmas moduļa ieviešanas ekspluatācijā tiek konstatētas 1.-2. kategorijas kļūdas, darbu nodošanas – pieņemšanas akts tiek parakstīts 10 (desmit) dienu laikā pēc pēdējās šādas kļūdas novēršanas dienas.
5.5. Ja Programmatūra netiek ieviesta ekspluatācijā no Piegādātāja neatkarīgu apstākļu dēļ, darbu nodošanas – pieņemšanas akts tiek parakstīts 2 (divu) mēnešu laikā pēc Programmatūras veiksmīgas akcepttestēšanas dienas.
5.6. Pēc Vienošanās 5.4. vai 5.5. norādītā akta parakstīšanas un garantijas saistību nodrošinājuma saņemšanas Pasūtītājs izmaksā Piegādātājam vienošanās 5.3.punktā paredzēto ieturējumu.

6. Nostrādātā laika uzskaites līgumi.
6.1. Nostrādātā laika uzskaites līgumi tiek slēgti gadījumā, ja darbi veicami pēc atsevišķiem pasūtījumiem, kuru apjoms līguma noslēgšanas laikā nav precīzi nosakāms (piemēram, līgumi par atsevišķu Sistēmu uzturēšanu).
6.2. Nostrādātā laika uzskaites līgumos apmaksa tiek veikta saskaņā ar Piegādātāja iesniegtu mēneša  atskaiti. Atskaite pamatojama ar izrakstiem no darba laika uzskaites sistēmas vai citiem pierādījumiem, kuri apliecina izpildīto uzdevumu un faktiski nostrādāto darba laiku. 
6.3. Pasūtītājs atsaka atskaites apstiprināšanu, ja atskaitē norādītie laika uzskaites darbu izpildes laiki nesaskan ar Pasūtītāja rīcībā esošiem datiem, nav identificējams izpildītais uzdevums vai tā rezultāti. Šādā gadījumā Piegādātājs veic atskaites korekcijas un iesniedz Pasūtītājam atkārtotu atskaiti. 
6.4. Pēc atskaites saskaņošanas Līdzēji paraksta ikmēneša darbu nodošanas – pieņemšanas aktu, kas ir pamats norēķinu veikšanai.

7. Spējās izstrādes līgumi.
7.1. Spējās izstrādes apjoma līgumi tiek slēgti gadījumā, ja tehniskā specifikācija ir definēta mērķu līmenī, nenosakot konkrētas funkcionālās prasības, līdz ar to darba apjoms ir novērtējams tikai pēc darbu uzsākšanas. 
7.2. Spējās izstrādes līguma gadījumā Sistēmas/Sistēmas moduļa izstrādes pirmā posma un tajā ietilpstošo sprintu darba uzdevumi un tiem atbilstošais darbietilpības novērtējums tiek saskaņots pēc sistēmas arhitektūras un Sistēmas izstrādes plāna saskaņošanas posma.
7.3. Darbietilpību Līdzēji saskaņo, izmantojot darbietilpības novērtēšanas tabulu vai pēc ekspertu metodes, atbilstoši Pasūtītāja norādēm. Ja Pasūtītājs uzskata, ka darbietilpības novērtējums nav pamatots, Pasūtītājs var pieprasīt Piegādātājam sagatavot darbietilpības novērtējumu atbilstoši darbietilpības novērtējuma metodikai (Vienošanās 2.pielikuma 2.tabula). 
7.4. Par katra posma realizāciju Līdzēji saskaņo posmā realizējamo funkcionalitāti (posma uzkrājums), tās sadalījumu pa sprintiem, sprintu termiņus, termiņu, kad posma nodevumi iesniedzami akcepttestēšanai, posma izstrādes līgumcenu. 
7.5. Posma nodevumi tiek pieņemti un apmaksāti atbilstoši kārtībai, kādā tiek apmaksāti  gabaldarbi.

8. Kombinēti līgumi.
8.1. Kombinēti līgumi var iekļaut kā gabaldarbus, tā arī laika uzskaites darbus, piemēram, izstrādes un uzturēšanas līgumi, kuru ietvaros tiek realizēti arī izmaiņu pieprasījumi. 
8.2. Kombinētos līgumos, atbilstoši darbu apmaksas kārtībai, tiek piemērota gan gabaldarbu, gan nostrādātā laika darbu pieņemšanas un apmaksas kārtība. 

9. Garantijas saistības
9.1. Piegādātājs garantē katra Līguma ietvaros izstrādātās programmatūras un papildinājumu bezkļūdu darbību Līguma izpildes laikā un 12 (divpadsmit) mēnešus, skaitot no Sistēmas nodošanas-pieņemšanas akta parakstīšanas datuma . 
9.2. Pēc līguma darbības termiņa beigām kļūdas, kuras konstatētas Piegādātāja izstrādātajā programmatūrā un papildinājumos, piesaka Pasūtītājs vai tā pilnvarota persona. Gadījumā, ja pastāv strīds par kļūdas cēloni, pieņemams, ka, ja kļūdu iespējams atkārtot pēdējā programmatūras versijā, kuru Piegādātājs iesniedzis Pasūtītājam, kļūda ir radusies Piegādātāja vainas dēļ.
9.3. Pēc līguma darbības termiņa Piegādātājs kļūdu labojumus piegādā testēšanai personai, ar kuru Pasūtītājs noslēdzis uzturēšanas līgumu. 
9.4. Atbildība par kļūdu novēršanas termiņu neievērošanu ir spēkā visā garantijas laikā.
9.5. Ja Piegādātājs nenovērš pieteiktās kļūdas (kavē kļūdas novēršanas termiņus vai atkārtoti testējot, konstatēts, ka kļūda nav novērsta), Piegādātājs maksā Pasūtītājam līgumā noteikto līgumsodu un sedz Pasūtītāja zaudējumus, kas izpaužas kā samaksa trešajai personai, kura ar Pasūtītāju noslēgusi līgumu par Sistēmu uzturēšanu, par kļūdas novēršanu. Šādā gadījumā Pasūtītājs vērš piedziņu pret garantijas saistību nodrošinājumu. 

10. Garantijas saistību nodrošinājums
10.1. Garantijas saistību izpildes nodrošinājums (turpmāk – Nodrošinājums) ir apdrošināšanas sabiedrības ekspromisorisks galvojums vai bankas garantija, kurš atbilst šādām prasībām:
10.1.1. Nodrošinājuma summa ir ne mazāka, kā 10% (desmit procenti)  no atbilstošā Līguma līgumcenas; 
10.1.2. Nodrošinājuma termiņš ir 13 (trīspadsmit) mēneši, skaitot no Sistēmas /Sistēmas moduļa nodošanas-pieņemšanas akta parakstīšanas datuma (Līguma 5.4. vai 5.5.punkts);
10.1.3. Nodrošinājumu izsniedz NATO vai Eiropas Ekonomiskās zonas dalībvalstī reģistrēta banka vai apdrošināšanas sabiedrība. 
10.1.4. Pasūtītājs ir tiesīgs vērsties pie Nodrošinājuma izsniedzēja ar prasību pilnībā vai daļēji izmaksāt garantijas laika nodrošinājumu, ja Vienošanās izbeigta Piegādātāja vainas dēļ (Vispārīgās vienošanās 19.4.punkts) vai Piegādātājs nenodrošina garantijas saistību izpildi.
10.1.5. Pret Nodrošinājuma devēju Pasūtītājs var vērst prasības par kļūdu novēršanas izmaksu segšanu, ja Piegādātājs atteicies šādas kļūdas novērst vai Līgums izbeigts Piegādātāja vainas dēļ un par līgumsodiem, ja tādi aprēķināti garantijas saistību izpildes kavējuma dēļ.  
10.2. Pasūtītājs nepieņem Vienošanās 10.1. apakšpunktā minēto Nodrošinājumu, ja konstatējams vismaz viens no šādiem apstākļiem:
10.2.1. Nodrošinājuma dokumentā ir noteikts nodrošinātā prasījuma cesijas vai nodrošinājuma izlietošanas tiesību aizliegums;
10.2.2. Nodrošinājums var tikt izlietots, tikai ceļot prasību tiesā vai šķīrējtiesā;
10.2.3. Nodrošinājuma dokumenta noteikumi ierobežo, apgrūtina vai novilcina Pasūtītāja iespēju izlietot tajā paredzēto nodrošinājumu vai nodrošinājuma izlietošana ir saistīta ar nepamatoti īsu termiņu vai citiem Pasūtītāju ierobežojošiem noteikumiem;
10.2.4. Nodrošinājuma dokuments paredz nodrošinājuma devēja tiesības atkāpties no nodrošinājuma dokumenta bez Pasūtītāja piekrišanas;
10.2.5. Nodrošinājuma dokuments neatbilst Līgumam;
10.2.6. Nodrošinājuma dokumentam vai tajā paredzētajam nodrošinājumam ir piemērojams ārvalsts likums;
10.2.7. Pasūtītājam ir cits pamatots iemesls atteikties pieņemt Nodrošinājumu.

11. Piegādātāja pienākumi
11.1. Piegādātājs apliecina, ka:
11.1.1. ir tiesīgs slēgt Vienošanos, pārzina tā saturu un uzņemto saistību apjomu un sniegs Līgumos norādītos pakalpojumus pilnā apjomā, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām;
11.1.2. Līgumu izpilde netiks kavēta, kam par pamatu varētu būt Piegādātāja saistības ar trešajām personām;
11.1.3. Ievēros Pasūtītāja norādījumus Līgumu izpildes laikā.
11.2. Piegādātājs atbild par savu Līgumu noteikto saistību pilnīgu un savlaicīgu izpildi.
11.3. Piegādātājam ir pienākums:
11.3.1. Nodrošināt, ka Līgumu izpildē piedalīsies Piegādātāja vadošie speciālisti, kuri norādīti Vienošanās 9.pielikumā.
11.3.2. Pirms katra Līguma izpildes uzsākšanas iesniegt Pasūtītājam visu līguma izpildē iesaistīto personu sarakstu. 
11.3.3. Pēc Pasūtītāja pieprasījuma vai pēc valsts drošības iestādes norādījuma ne vēlāk, kā 30 (trīsdesmit) dienu laikā nomainīt jebkuru Līgumu izpildē iesaistīto darbinieku. Ja nomaināms vadošais speciālists, kurš norādīts Vienošanās 9.pielikumā, speciālists nomaināms, ņemot vērā Vienošanās 20. punkta noteikumus.
11.3.4. pakalpojuma sniegšanai izmantot tikai NATO, Eiropas Savienības vai Eiropas Ekonomikas zonas dalībvalstī reģistrētu ražotāju ražotas iekārtas vai programmatūru;
11.3.5. Sniegt informāciju par Līguma izpildes gaitu ne vēlāk kā 2 (divu) darbdienu laikā pēc Pasūtītāja kontaktpersonas elektroniski nosūtīta attiecīga pieprasījuma saņemšanas;
11.3.6. informēt Pasūtītāju par apstākļiem, kas radušies un var kavēt vai ierobežot Līguma izpildi pilnībā vai daļēji 1 (vienas) darbdienas laikā, skaitot no šādu apstākļu rašanās brīža;
11.3.7. ar saviem spēkiem un līdzekļiem novērst Līguma izpildē konstatētos trūkumus, par ko Pasūtītājs iesniedzis pretenziju Līgumā noteiktajā kārtībā vai Pasūtītāja noteiktajā kārtībā; 
11.3.8. nekavējoties informēt Pasūtītāju par tiem Piegādātāja infrastruktūrā konstatētajiem drošības incidentiem, kuri var tieši vai netieši ietekmēt Pasūtītāja informācijas un komunikāciju tehnoloģisko sistēmu drošību un veiktajiem pasākumiem iespējamās ietekmes uz Pasūtītāju novēršanai vai mazināšanai;
11.3.9. ne vēlāk kā 3 (trīs) darbdienu laikā informēt Pasūtītāju par patiesā labuma guvēja maiņu.
11.3.10. Līguma izpildes procesā ievērot Pasūtītāja iekšējo informācijas tehnoloģiju drošības noteikumu prasības (Vienošanās 8.pielikums).
12. Pasūtītāja pienākumi:
12.1. Pasūtītājs atbild par Vienošanas saistību savlaicīgu un pilnīgu izpildi, kā arī par kvalitatīvi veiktu Pakalpojumu apmaksu Vienošanās noteiktajā kārtībā un termiņos.
12.2. Pasūtītājam ir pienākums:
12.2.1. sniegt Piegādātājam Pasūtītāja rīcībā esošo informāciju un dokumentus, kas nepieciešami Piegādātājam Līgumu saistību izpildei;
12.2.2. nodrošināt Piegādātājam nepieciešamo organizatorisko atbalstu un pilnvaras sadarbībai ar projekta partneriem;
12.2.3. nodrošināt Nodevumu un to projektu savlaicīgu izskatīšanu;
12.2.4. nodrošināt Piegādātājam piekļuvi Pasūtītāja testa videi, ievērojot Pasūtītāja iekšējos informācijas drošības noteikumus, apjomā, kāds nepieciešams kļūdu cēloņu identifikācijai.
13. Pasūtītājam ir tiesības:
13.1.1. pieprasīt Piegādātājam informāciju par Vienošanās izpildes gaitu, kā arī par Vienošanas izpildi kavējošiem faktoriem (Vienošanās 11.3.5. punkts);
13.1.2. dot Piegādātājam obligāti izpildāmus norādījumus jautājumos, kuri saistīti ar Vienošanās godprātīgu, kvalitatīvu, savlaicīgu un normatīvajiem aktiem atbilstošu izpildi;
13.1.3. [bookmark: _Hlk105771198]uzraudzīt Līgumu izpildes kvalitāti, tajā skaitā Līgumu izpildes uzraudzībai piesaistīt trešās personas;
13.1.4. aizstāt Pasūtītāju ar citu iestādi, ja Pasūtītāju kā iestādi reorganizē vai mainās tās kompetence;
13.1.5. sagatavot un Piegādātājam iesniegt pretenziju par jebkura līguma nepienācīgu izpildi;
13.1.6. pieprasīt Piegādātājam nomainīt jebkura Līguma izpildē iesaistītu darbinieku;
13.1.7. liegt Piegādātāja pārstāvjiem iekļūt Pasūtītāja objektos vai turpināt darbu izpildi, ja tiek konstatēti drošības apdraudējumi un riski.
14. Autortiesības
14.1. [bookmark: _Ref443990756][bookmark: _Ref443990772]Autora mantiskās tiesības uz Vienošanas ietvaros izstrādātājiem nodevumiem pāriet Pasūtītājam ar darbu nodošanas- pieņemšanas akta parakstīšanas brīdi.
14.2. Piegādātājs garantē, ka ar visiem darbiniekiem, tajā skaitā apakšuzņēmēju darbiniekiem ir noslēgti līgumi par darba devēja uzdevumā radītu darbu (Autortiesību likuma 12. panta otrā daļa).
14.3. Piegādātājs apņemas nodrošināt, ka visu Līguma izpildes rezultātā radīto un Pasūtītājam nodoto, un Pasūtītāja pilnā apmērā apmaksāto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2. punkts), uz darba atsaukšanu (14. panta pirmās daļas 3. punkts), uz vārda norādīšanu (14. panta pirmās daļas 4. punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts), pretējā gadījumā Piegādātāja pienākums ir segt visus Pasūtītāja zaudējumus. 
14.4. Piegādātājam savos iesniedzamajos Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u. c.) ar saņemtajiem Nodevumiem vai to daļām. Piegādātājs nedrīkst nekādā gadījumā pieprasīt, lai Pasūtītājs, jebkādi izmantojot Nodevumus, obligāti publicē atsauces uz Piegādātāju. Šajā apakšpunktā raksturotās norādes Nodevumos, rīkojoties ar tiem vai jebkādām to daļām, Pasūtītājs neņem vērā. 
14.5. Piegādātājs atzīst, ka Sistēmu/Sistēmu moduļu darbināšanas rezultātā radīto elektronisko datubāzu veidotājs ir Pasūtītājs (saskaņā ar Autortiesību likuma IX nodaļu).
14.6. Ja Nodevums ir saistīts ar trešo personu autortiesību izmantošanu, Piegādātājs apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgā Nodevuma lietošanai.
14.7. Piegādātāja vainas dēļ radīto trešo personu autortiesību aizskārumu gadījumā Piegādātājam ir pienākums:
14.7.1. bez maksas nekavējoties novērst trešo personu jebkādu tiesību aizskārumu; 
14.7.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu; 
14.7.3. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
14.8. Vienošanās 14.7. apakšpunktā noteiktais netiek ierobežots ne laikā, ne atbildības apjomā.
15. Konfidencialitāte
15.1. [bookmark: _Ref443989638][bookmark: _Hlk149733705]Par konfidenciālu informāciju Līguma izpratnē Līdzēji uzskata jebkādu informāciju, kas Piegādātājam un tā darbiniekiem kļuvusi zināma saistībā ar Līguma izpildi (turpmāk – KI).
15.2. Par KI uzskatāma informācija saskaņā ar Līguma 15.1. apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
15.3. Piegādātājs nodrošina, ka tā katrs Līguma izpildē iesaistītais darbinieks paraksta attiecīgu saistību rakstu (apliecinājums – Līguma 7. pielikums) par Līgumā noteikto konfidencialitātes prasību izpildi.
15.4. Līdzēji  ar KI prettiesisku izpaušanu Līguma ietvaros saprot – KI nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (disketēs, CD diskos, mini diskos, kā arī citos informācijas datu uzglabātājos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar KI.
15.5. Konfidencialitātes aizsardzības noteikumi neattiecas uz tādu informāciju, kas:
15.5.1. tās nodošanas laikā vai pēc tam kļuvusi par publiski pieejamu (izņemot gadījumu, kad tā kļūst pieejama Līguma noteikumu neizpildes rezultātā Piegādātāja vai tā darbinieku vainas dēļ);
15.5.2. likumīgā kārtā Piegādātājam vai tā darbiniekiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);
15.5.3. saskaņā ar Latvijas Republikas normatīvajiem aktiem ir atklāta, vai kuru valdības, valsts vai pašvaldību iestādes noteikušas par atklātu;
15.5.4. informācija, kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
15.5.5. oficiāli publicēta Pasūtītāja tīmekļvietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās. 
15.6. Piegādātājs un tā darbinieki KI izmanto un pielieto, ievērojot Pasūtītāja noteikumus, Pasūtītāja darbinieka mutiskos un rakstiskos norādījumus, apņemoties pakļauties arī Pasūtītāja darbību reglamentējošo dokumentu prasībām. 
15.7. Piegādātājs un tā darbinieki KI uzglabā tādā drošā vietā un veidā, lai pilnībā izslēgtu iespēju citām trešajām personām piekļūt KI. 
15.8. Piegādātājs atbild, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad KI, kas nonākusi Piegādātāja un/vai tā darbinieku rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt KI, kā arī, ja notikušas cita veida prettiesiskas vai pretlikumīgas darbības ar KI; 
15.9. Pēc Pasūtītāja vai tā darbinieku pirmā pieprasījuma Piegādātājam ir pienākums nekavējoties atdot Piegādātāja vai tā darbinieku rīcībā nodoto vai nonākušo KI.   
15.10. Piegādātājs nodrošina, ka pēc Pasūtītāja vai tā darbinieku pirmā pieprasījuma KI nekavējoties tiek iznīcināta (visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja vai tā darbinieku norādījumi attiecībā uz KI, ja vien tie nav pretrunā ar Latvijas Republikas normatīvo aktu prasībām un/vai Līguma noteikumiem.
15.11.  Publisko izdevumu detalizētās izmaksas ir vispārpieejama informācija, proti, pēc Līguma izpildes informācija par detalizētām izdevumu pozīcijām nav klasificējama kā ierobežotas pieejamības informācija (komercnoslēpums).
15.12.  Līguma 15.1. apakšpunkta noteikumi nav piemērojami attiecībā uz tādu informāciju, kuras publiskošana ir pretrunā ar PIL 40. panta trešās daļas prasībām.

16. Līdzēju atbildība
16.1. Par Vienošanās un Līgumu saistību neizpildi un/ vai par otram Līdzējam radītiem zaudējumiem Līdzēji ir materiāli atbildīgi atbilstoši Līguma noteikumiem un Latvijas Republikas normatīvajiem aktiem. Līdzēji nav atbildīgi par nejaušu zaudējumu un negūtās peļņas atlīdzināšanu.
16.2. Par Līgumā vai sistēmas izstrādes un ieviešanas plānā norādīto termiņu neievērošanu (izņemot Sistēmas posma akcepttestēšanas termiņu) vai Izmaiņu pieprasījuma realizācijas termiņa neievērošanas gadījumā Pasūtītājam ir tiesības pieprasīt un Piegādātājam pēc Pasūtītāja pieprasījuma ir pienākums maksāt Pasūtītājam līgumsodu 100,00 EUR (viens simts euro, 00 centi) apmērā par katru nokavēto dienu, bet ne vairāk kā 10 % (desmit procentu) apmērā no attiecīgā  Sistēmas posma līgumcenas.
16.3. Sistēmas/Sistēmas moduļa vai Sistēmas posma akcepttestēšanas termiņa neievērošanas gadījumā Pasūtītājam ir tiesības pieprasīt un Piegādātājam pēc Pasūtītāja pieprasījuma ir pienākums maksāt Pasūtītājam līgumsodu 0,1 % (nulle, komats, viena procenta) apmērā par katru nokavēto dienu no attiecīgā  Sistēmas (Sistēmas moduļa vai posma)  līgumcenas, bet ne vairāk kā 10 % (desmit procentu) apmērā no Sistēmas (Sistēmas moduļa vai posma)  līgumcenas. 
16.4. Par Vienošanās 14.3. punktā norādīto prasību neievērošanu Pasūtītājam ir tiesības pieprasīt un Piegādātājam pēc Pasūtītāja pieprasījuma ir pienākums maksāt Pasūtītājam zaudējumu atlīdzību tā Nodevuma līgumcenas apmērā, attiecībā uz kuru ir pārkāptas Līguma 14.3. punkta prasības.
16.5. Par maksājuma kavējumu Piegādātājam ir tiesības pieprasīt un Pasūtītājam pēc Piegādātāja pieprasījuma ir pienākums maksāt Piegādātājam līgumsodu 0,1% (nulle, komats, viena procenta) apmērā no attiecīgās nokavētās maksājuma daļas par katru nokavēto dienu, bet ne vairāk kā 10% (desmit procentu) apmērā no attiecīgās nokavētās maksājuma daļas, ja minētais nokavējums radies Pasūtītāja vainas dēļ. 
16.6. Par reakcijas laika un novēršanas laika (Tehniskās specifikācijas prasības ORG.52 “Reakcijas un kļūdu novēršanas laiki” kavējumu, ja tas noticis Piegādātāja vainas dēļ, Pasūtītājam ir tiesības pieprasīt un Piegādātājam pēc Pasūtītāja pieprasījuma ir pienākums maksāt Pasūtītājam līgumsodu šādā apmērā par katru kavējuma gadījumu (ja iestājies reakcijas laika vai kļūdas novēršanas kavējums, Pasūtītājs ir tiesīgs slēgt kavēto pieteikumu un pieteikt jaunu kļūdu) :
16.6.1. 100,00 EUR (simts euro un 00 centi) 1. kategorijas kļūdas (avārija) gadījumā;
16.6.2. 50,00 EUR (piecdesmit euro un 00 centi) 2. kategorijas kļūdas (Kritiska kļūda) gadījumā; 
16.6.3. 50,00 EUR (piecdesmit euro un 00 centi) 3. kategorijas kļūdas (būtiska kļūda) gadījumā;
16.6.4. 10,00 EUR (desmit euro un 00 centi)  4. kategorijas kļūdas (neprecizitāte) gadījumā.
16.6.5. Visi šajā punktā noteiktie līgumsodi nepārsniedz 10% no konkrētā līguma līgumcenas.
16.7. Ja Piegādātājs nenodrošina Vienošanās 9. pielikumā norādīto speciālistu piedalīšanos Līgumu izpildē, par ko sastādīta pretenzija, Piegādātājs maksā Pasūtītājam līgumsodu 500,00 EUR (pieci simti euro un 00 centi) apmērā par katru konstatēto gadījumu. 
16.8. Ja Pasūtītājs izbeidzis Vienošanos Piegādātāja vainas dēļ, Piegādātājs maksā Pasūtītājam līgumsodu 10% apmērā no visu ar Piegādātāju noslēgto Līgumu kopējās līgumcenas.
16.9. Ja Pasūtītājs izbeidz Līgumu Piegādātāja vainas dēļ, Piegādātājs maksā Pasūtītājam līgumsodu 10% apmērā no izbeigtā Līguma līgumcenas. Šādā gadījumā citi līgumsodi, kas saistīti ar izbeigto Līgumu netiek pieprasīti. 
16.10. Pasūtītājs ir tiesīgs ieturēt līgumsodu un radīto zaudējumu summas apmēru no Piegādātāja piestādītā rēķina. Ja līgumsods vai zaudējumi nav ieturēti vai nevar tikt ieturēti ieskaita kārtībā, Piegādātājs samaksu veic 10 (desmit) darbdienu laikā pēc Pasūtītāja rēķina izrakstīšanas. 
16.11. Līgumsoda samaksa neatbrīvo Līdzējusno Līgumā noteikto saistību izpildes un zaudējumu atlīdzības pienākuma. Zaudējumu atlīdzināšana neatbrīvo Līdzējus no Līgumā noteikto saistību izpildes. Līgumsods netiek iekļauts zaudējumu summas aprēķinā.

17. Vienošanās un līgumu grozījumi.
17.1. [bookmark: _Hlk70326754]Līdzēji var veikt būtiskus vai nebūtiskus grozījumus Vienošanās Publisko iepirkumu likuma 61. panta piektajā daļā norādītajā kārtībā un apmērā. Visi Vienošanās grozījumi tiek sagatavoti rakstiski, un tie stājas spēkā Līdzējiem tos  parakstot.
17.2. Līdzēji var veikt šādus būtiskus Līgumu grozījumus:
17.2.1. Līgumsaistību izpildes termiņš var tikt pagarināts, ja saistību nav iespējams izpildīt termiņā no Piegādātāja neatkarīgu apstākļu dēļ (trešo personu saistību kavējumi, saistīto informācijas sistēmu izstrādes termiņu kavējumi). Piegādātājam ir pienākums pamatot šādu apstākļu esamību un ietekmi uz līguma izpildi. Šādā gadījumā saistību izpildes termiņš tiek pagarināts par kavējuma laiku;
17.2.2. Izstrādājamā Sistēma var tikt papildināta ar jaunu funkcionalitāti, ja šāda nepieciešamība izriet no ārēja normatīvā akta, jaunas Pasūtītāja vajadzības, kura nav iekļauta Tehniskajā specifikācijā, izmaiņām informācijas sistēmās, ar kurām jāizstrādā saskarnes. Šādā gadījumā maksa par jaunas funkcionalitātes realizāciju tiek aprēķināta, atbilstoši darbietilpības novērtēšanas tabulai (Vienošanas 2.pielikuma 2. tabula), atbilstoši palielinot Sistēmas izstrādes līgumcenu par izmaiņu pieprasījuma cenu;
17.2.3. Tehniskās specifikācijas prasības var tikt izslēgtas, ja izstrādes laikā tiek konstatēts, ka šādas funkcionalitātes realizācija Pasūtītājam vairs nav nepieciešama vai Sistēmas izstrādes mērķus var sasniegt citā veidā. Šādā gadījumā izslēdzamās funkcionalitātes izstrādes cena tiek aprēķināta, atbilstoši darbietilpības novērtēšanas tabulai (Vienošanās 2.pielikuma 2. tabula), atbilstoši samazinot Sistēmas izstrādes līgumcenu;
17.2.4. Prasību precizēšanas rezultātā Pasūtītājs un Izstrādātājs var vienoties par funkcionalitātes aizstāšanu ar citu, līdzvērtīgu funkcionalitāti. Par līdzvērtīgu uzskatāma funkcionalitāte, kuras Pasūtītāja apmaksājamais darbietilpības novērtējums netiek pārsniegts, vai tāda funkcionalitāte, kuru īstenojot neatkarīgi no izmantotajiem rīkiem, tehnoloģijām un izpildījuma, tiek sasniegts sākotnējās prasības mērķis
17.2.5. ja mainās normatīvie akti, kuri ietekmē kādu Līguma noteikumu spēkā esamību. Šādā gadījumā Līguma noteikumi tiek mainīti, pēc iespējas saglabājot to sākotnējo jēgu, bet ja tas nav iespējams, tiek izslēgti no Līguma.
17.2.6. Ja līguma darbības laikā Pasūtītājam ir radusies nepieciešamība pēc papildus uzturēšanas darbiem vai izmaiņu pieprasījumiem,  Līdzēji, savstarpēji vienojoties, var palielināt līguma summu, bet ne vairāk par 50 (piecdesmit) procentiem no sākotnējās līgumcenas. 
17.3. Ja kādam no Līdzējiem tiek mainīts juridiskais statuss, Līdzēju kontaktpersonas, to rekvizīti vai kādi Līgumā minētie Līdzēju rekvizīti, telefona numuri, adreses u.c., tad tas nekavējoties rakstiski paziņo par to otram Līdzējam 5 (piecu) darba dienu laikā. Ja Līdzējs neizpilda šī punkta noteikumus, uzskatāms, ka otrs Līdzējs, lietojot Līgumā esošo informāciju par otro Līdzēju, ir pilnībā izpildījis savas saistības.

18. Līguma darbības izbeigšana
18.1. Ja Pasūtītājs izmantojis tiesības vienpusēji uzteikt Vienošanos starp Pasūtītāju un Piegādātāju, visi Vienošanās ietvaros starp Pasūtītāju un Piegādātāju noslēgtie līgumi tiek izbeigti, ja vien Pasūtītājs paziņojumā par līgumsaistību izbeigšanu nenorāda savādāk.
18.2. Ja 1 gada (viena gada) laikā pēc Vienošanās termiņa beigām kāds no Līgumiem nav pilnībā izpildīts, šis Līgums tiek izbeigts.
18.3. Pasūtītājam ir tiesības vienpusēji uzteikt Līgumu līgumsaistību neizpildes dēļ, ja:
18.3.1. Līguma izpildes termiņš no Piegādātāja neatkarīgu iemeslu dēļ ir kavēts vairāk, kā par 60 (sešdesmit) dienām;
18.3.2. Pasūtītājs vismaz 2 (divas) reizes ir pamatoti iesniedzis Izpildītājam pretenziju viena laidiena ietvaros vai viena uzturēšanas pieteikuma ietvaros;  
18.3.3. Pakalpojuma izpildījums neatbilst Līgumam, šī neatbilstība nav novērsta Līgumā paredzētajā termiņā;
18.3.4. Piegādātājs ir nodevis savu Līgumā noteikto saistību izpildi ar Pasūtītāju rakstiski nesaskaņotam apakšuzņēmējam vai personālam un nenovērš šādus pārkāpumus 10 (desmit) darba dienu laikā pēc Pasūtītāja rakstveida brīdinājuma saņemšanas;
18.3.5. Līguma nodevums (Sistēma/Sistēmas modulis/Sistēmas posms) nav pieņemts ar 3 (trīs) akcepttestēšanas kārtām;
18.3.6. Piegādātājs atkārtoti nevar nodrošināt Vienošanas 9. pielikumā norādīto vadošo speciālistu piedalīšanos līguma izpildē un par to jau ticis piestādīts līgumsods;
18.3.7. Piegādātājs nevar aizvietot Vienošanas 9. pielikumā norādīto vadošo speciālistu 30 (trīsdesmit) dienu laikā no Pasūtītāja pieprasījuma saņemšanas dienas;
18.3.8.   Piegādātājam aprēķinātie līgumsodi sasnieguši 10% (desmit procentus) no Līguma līgumcenas.
18.4. Līgums tiek uzteikts ar vienpusēju Pasūtītāja paziņojumu, kurš stājas spēkā 5 (piecu) darba dienu laikā pēc tā nosūtīšanas Piegādātājam, ja vien Piegādātājs šajā termiņā nav novērsis uzteikuma iemeslu un rakstveidā par to informējis Pasūtītāju.
18.5. Līguma uzteikuma sekas.
18.5.1. Līguma uzteikuma gadījumā tiek pabeigta uzsāktā nodevumu akcepttestēšana. Nodevumi, kuri ir veiksmīgi akcepttestēti, tiek pieņemti un apmaksāti pēc garantijas saistību nodrošinājuma iesniegšanas. Šādā gadījumā garantijas saistību nodrošinājuma termiņš ir 7 (septiņi) mēneši.
18.5.2. Piegādātāja uzsāktie, bet Pasūtītājam nenodotie darbi netiek apmaksāti un netiek segti nekādi Piegādātāja zaudējumi.
18.5.3. Pasūtītājs ir tiesīgs neuzaicināt Piegādātāju iesniegt piedāvājumu 6 (sešu) mēnešu laikā, skaitot no paziņojuma par līguma uzteikšanu nosūtīšanas dienas.
18.6. Līguma apturēšana.
18.6.1. Pasūtītājam ir tiesības apturēt Līguma izpildi, ja kārtējā budžeta gada ietvaros nav paredzēti līdzekļi Līguma noteikto pakalpojumu apmaksai. Šādā gadījumā Pasūtītājam ir pienākums norēķināties ar Piegādātāju par jau pasūtītajiem, paveiktajiem un Pasūtītāja pieņemtajiem darbiem. Ja līdzekļi Līgumā minēto pakalpojumu apmaksai netiek piešķirti 2 (divus) gadus pēc kārtas, Līgumu var izbeigt Vienošanās 18.7. punktā noteiktā kārtībā. 
18.6.2. Katrs no Līdzējiem var prasīt apturēt Līguma izpildi, ja līguma izpilde kļūst neiespējama tādu apstākļu dēļ, kuri ir ārpus Līdzēju kontroles, piemēram, saistīto informācijas sistēmu nepieejamība vai izstrādes kavējums. Ja apstākļi, kuru dēļ līguma izpilde nav iespējama, prognozējami netiks novērsti līdz līguma termiņa beigām, Līgumu var izbeigt Vienošanās 18.7. punkta kārtībā.
18.6.3. Līguma darbība tiek apturēta, ja apturēta Vispārīgās vienošanās darbība.
18.6.4. Līgumu var izbeigt, Līdzējiem vienojoties. 
18.7. Līguma apturēšanas un izbeigšanas sekas.
18.7.1. Līguma apturēšanas gadījumā Sistēmas (Sistēmas moduļa/posma) izstrādes darbi tiek pabeigti pilnā apjomā un tiek veikta to akcepttestēšana, ja Līguma pārtraukšanas brīdi jau ir izpildīti 80% (astoņdesmit procenti) no Sistēmas (Sistēmas moduļa/posma) izstrādes darbiem.  Nodevumi, kuri ir veiksmīgi akcepttestēti, tiek pieņemti un apmaksāti pēc garantijas saistību nodrošinājuma iesniegšanas. Šādā gadījumā garantijas saistību nodrošinājuma termiņš ir 12 (divpadsmit) mēneši.
18.7.2. Līguma izbeigšanas gadījumā uzsāktie, bet nepabeigtie darbi tiek novērtēti, atbilstoši darbietilpības metodikai (Vienošanās 2.pielikuma piedāvājuma 2.tabula). Darbi tiek apmaksāti, ja Piegādātājs nodod Pasūtītājam visu uz darbu izpildi attiecināmo informāciju, tajā skaitā, programmatūras pirmkodu, koda komentārus, saskaņotos lietotājstāstus, līguma izpildes gaitā radītos pierakstus.  

19. Vienošanās apturēšanas un izbeigšana.
19.1. Vienošanās zaudē spēku, ja iestājies viens no nosacījumiem:
19.1.1. Pagājuši 48 (četrdesmit astoņi) mēneši no vienošanās noslēgšanas dienas;
19.1.2. Izlietota visa Vienošanās 4.1. punktā norādītā summa.
19.2. Vienošanās izpilde tiek apturēta:
19.2.1. ja kārtējā budžeta gada ietvaros nav paredzēti līdzekļi Vienošanās noteikto pakalpojumu apmaksai. Šādā gadījumā Pasūtītājam ir pienākums norēķināties ar Piegādātāju par jau pasūtītajiem, paveiktajiem un Pasūtītāja pieņemtajiem darbiem. Ja līdzekļi Vienošanās minēto pakalpojumu apmaksai netiek piešķirti 2 (divus) gadus pēc kārtas, Vienošanos var izbeigt Vienošanās 19.3.3. punktā noteiktajā kārtībā.
19.2.2. Nepārvaramas varas apstākļu iestāšanas gadījumā.
19.3. Vienošanās apturēšanas un izbeigšanas sekas.
19.3.1. Vienošanās apturēšanas gadījumā darbi pie Vienošanās ietvaros noslēgtajiem Līgumiem tiek apturēti un iestājas Vienošanās 18.7.1. punktā norādītas sekas. 
19.3.2. Atjaunojot Vienošanās darbību, Līdzēji vienojas par Vienošanās ietvaros noslēgto līgumu izpildes kārtību un termiņiem.
19.3.3. Vienošanās izbeigšanas gadījumā Līdzēji vienojas par noslēgto, bet neizpildīto līgumu izpildes kārtību, ja Līdzēji nevar vienoties, noslēgtie, bet neizpildītie līgumi tiek izbeigti Vienošanās 18.7.1. punktā norādītajā kārtībā. 
19.4. Pasūtītājam ir tiesības uzteikt Vienošanos Piegādātāja līgumsaistību neizpildes dēļ šādos gadījumos:
19.4.1. ir stājies spēkā tiesas spriedums par Piegādātāja atzīšanu par maksātnespējīgu;
19.4.2. ir notikusi Piegādātāja labprātīga vai piespiedu likvidācija;
19.4.3. Piegādātāja saimnieciskā darbība ir apturēta vai pārtraukta;
19.4.4. pret Piegādātāju tikušas vērstas darbības, kas saistītas ar aresta uzlikšanu vairāk, kā 50 % (piecdesmit procenti) no Piegādātāja bilances aktīviem vai iestājas citi apstākļi, kas liedz vai liegs Piegādātājam turpināt Vienošanās izpildi saskaņā ar Vienošanās noteikumiem, vai kas negatīvi ietekmē Pasūtītāja tiesības, kas izriet no Vienošanās;
19.4.5. Ja Piegādātājs nevar nodrošināt Vienošanās izpildei nepieciešamo vadošo speciālistu iesaisti un par to jau ir ticis piemērots līgumsods;
19.4.6. pēc Vienošanās noslēgšanas atklājas, ka, iesniedzot piedāvājumu iepirkumam, Piegādātājs ir apzināti sniedzis nepatiesu informāciju;
19.4.7. Piegādātāja līgumsaistību neizpildes dēļ Pasūtītājs ir izbeidzis 2 (divus) līgumus, kuri noslēgti saskaņā ar šo Vienošanos;
19.4.8. iestājas ārēji, no Pasūtītāja neatkarīgi apstākļi (t.sk. Saeimas, Ministru kabineta lēmumi, ar kuriem samazina Pasūtītājam pieejamo valsts budžeta finansējumu Vienošanās izpildei);
19.4.9. Piegādātājam, Piegādātāja valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai NATO dalībvalsts sankcijas, kas kavēs Vienošanās izpildi. 
19.4.10. Līguma slēgšanas tiesībām Piegādātājam nevajadzēja tikt piešķirtām Līgumā par Eiropas Savienību, Līgumā par Eiropas Savienības darbību un šajā likumā paredzēto pienākumu būtiska pārkāpuma dēļ, kuru Līguma par Eiropas Savienības darbību 258. pantā noteiktajā procedūrā konstatējusi Eiropas Savienības Tiesa;
19.4.11. iestājas Ministru kabineta 2015. gada 28. jūlija noteikumu Nr. 442 “Kārtība kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. un 36.1 punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi Līguma turpināšanu;
19.4.12. Ja Pasūtītājs par Piegādātāja speciālistiem vai apakšuzņēmējiem ir saņēmis negatīvu atzinumu no kompetentajām drošības iestādēm, atbilstoši Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktā noteiktajam un Piegādātājs 30 darbdienu laikā nevar piedāvāt apakšuzņēmēju vai speciālistu ar atbilstošu kvalifikāciju.
19.4.13. Piegādātājs vai tā speciālisti, vai tā piesaistītie apakšuzņēmēji, vai to personāls pārkāpj Vienošanās 15.punkta noteikumus;
19.4.14. Piegādātājs iesaistījis Līguma izpildē ar Pasūtītāju nesaskaņotus apakšuzņēmējus vai darbiniekus;
19.4.15. Piegādātājs Vienošanās noslēgšanas vai izpildes laikā veicis prettiesisku darbību;
19.4.16. Piegādātājs ir patvaļīgi pārtraucis Vienošanās izpildi, tai skaitā, ja Piegādātājs nav sasniedzams juridiskajā adresē;
19.4.17. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no Līguma kopējās summas, un minētā korekcija izriet no Piegādātāja pieļauta Vienošanās vai Līguma pārkāpuma;
19.5. Vienošanās uzteikšanas sekas.
19.5.1. Ar Vienošanās uzteikumu tiek uzteikti visi saskaņā ar Vienošanos noslēgtie līgumi, ja Pasūtītājs nav norādījis savādāk.
19.5.2. Ja Vienošanās tiek uzteikta Vienošanās 19.4.9. punktā norādītajā gadījumā, nekādi norēķini ar Piegādātāju netiek veikti. Pārējos gadījumos norēķini tiek veikti kārtībā, kāda noteikta līguma uzteikumam. 
20. Apakšuzņēmju un personāla nomaiņa
20.1. Piegādātājs nav tiesīgs bez saskaņošanas ar Pasūtītāju veikt Vienošanās 9. pielikumā norādītā personāla un apakšuzņēmēju nomaiņu, kā arī papildu apakšuzņēmēju un personāla iesaisti Līguma izpildē. 
20.2. Pasūtītājs nepiekrīt Vienošanas 9. pielikumā norādīto Piegādātāja vadošo speciālistu maiņai, ja piedāvātais speciālists neatbilst Konkursa nolikumā noteiktajām minimālajām prasībām vai prasībām, kādas tika vērtētas.
20.3. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
20.4. Pasūtītājs nepiekrīt Vienošanās 9. pielikumā norādīto apakšuzņēmēju maiņai, ja pastāv kāds no šādiem nosacījumiem:
20.4.1. Piegādātāja piedāvātais apakšuzņēmējs neatbilst konkursa nolikumā izvirzītajām prasībām;
20.4.2. tiek nomainīts apakšuzņēmējs, uz kura iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Piegādātājs atsaucies, apliecinot savu atbilstību iepirkuma procedūrā noteiktajām prasībām vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
20.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42. panta otrajā minētajiem pretendentu izslēgšanas nosacījumiem;
20.4.4. Apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
20.5. Pasūtītājs nepiekrīt apakšuzņēmēja vai speciālista nomaiņai vai papildu apakšuzņēmēja vai speciālista iesaistei Līguma izpildē, ja saņemts negatīvs atzinums no valsts drošības iestādēm.
20.6. Pasūtītājs pieņem lēmumu atļaut vai atteikt Piegādātāja apakšuzņēmēju vai vadošo speciālistu nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
20.7. Piegādātājs ir atbildīgs par to, lai noteikumus par Līguma izpildē iesaistītā personāla un apakšuzņēmēju maiņu ievēro arī tā iesaistītie apakšuzņēmēji. 
21. Nepārvarama vara
21.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst, un kas nav radusies Līdzēja vai tā kontrolē esošas personas rīcības dēļ, un, kas padara Līguma saistību izpildi ne tikai apgrūtinošu, bet neiespējamu.
21.2. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Līdzēju kontroles un nav radies to kļūdas vai nevērīgas rīcības dēļ vai, kas kavē vienu no Līdzējiem veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
21.3. [bookmark: p174][bookmark: p-475271]Līdzēji par nepārvaramas varas apstākļiem uzskata, piemēram, dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo. Par nepārvaramas varas apstākļiem Līdzēji neuzskata darba strīdus un streikus.
21.4. Nepārvaramas varas apstākļu pierādīšanas pienākums gulstas uz to Līdzēju, kurš uz tiem atsaucas.
21.5. Par nepārvaramas varas apstākļu iestāšanos vai izbeigšanos Līdzējs informē otru Līdzēju rakstveidā 3 (trīs) dienu laikā, skaitot no šādu apstākļu iestāšanās vai izbeigšanās un veic visus nepieciešamos pasākumus, lai novērstu zaudējumus, kas otram Līdzējam varētu rasties nepārvaramas varas apstākļu ietekmē.
21.6. Iestājoties nepārvaramas varas apstākļiem, Līdzēji var pagarināt Līgumā noteikto saistību izpildes termiņus, Līguma darbības termiņu vai izbeigt Līgumu, par to rakstiski vienojoties.
21.7. Ja nepārvaramas varas apstākļi ilgst ilgāk par 30 (trīsdesmit) kalendārajām dienām, Līdzējam ir tiesības vienpusēji izbeigt Līgumu, par to rakstiski brīdinot otru Līdzēju 7 (septiņas) kalendārās dienas iepriekš.
 Citi nosacījumi.
21.8. Vienošanās ietvaros sagatavotie darbu nodošanas-pieņemšanas akti, pretenzijas un cita oficiāla korespondence nosūtāma uz otra Līdzēja e-adresi elektroniski parakstīta dokumenta veidā.
21.9. Vienošanas izpildes pārvaldībai Līdzēji nozīmē kontaktpersonas, kuras koordinē Līdzēju sadarbību:
21.9.1. Pasūtītāja kontaktpersona:;
21.9.2. Pasūtītāja kontaktpersona:;
21.9.3. 1.Piegādātāja kontaktpersona:;
21.9.4. 2.Piegādātāja kontaktpersona:;
21.9.5. 3.Piegādātāja kontaktpersona:; 
21.10. Informācija, kura ievadīta problēmpieteikumu vadības sistēmā IVANTI ir uzskatāma par iesniegtu otram Līdzējam ar problēmpieteikuma reģistrācijas brīdi vai nākamajā darbdienā, 8:00.
21.11. Darba laiks Vienošanas izpratnē ir darbdiena no 8:00 līdz 17:00. Darba stundās skaitāma termiņa tecējums tiek skaitīts tikai darba laikā.
21.12. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji vai kāds no Vienošanās minētajiem Līdzēja rekvizītiem, telefona numurs, e-pasta adrese u.c., tad Līdzējs nekavējoties rakstiski par to paziņo otram Līdzējam. Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Līgumā un tā pielikumos minētajiem Līdzēju pārstāvjiem un to rekvizītiem.
21.13. Vienošanās sagatavota un parakstīta ar drošu elektronisko parakstu, latviešu  valodā. Pie vienošanās tās slēgšanas brīdī pievienoti šādi pielikumi, kas ir tās neatņemamas sastāvdaļa:
21.13.1. [bookmark: _Hlk158913611][bookmark: _Hlk164890419]1.pielikums – Tehniskā specifikācija;
21.13.2. 2.pielikums – Piegādātāja finanšu piedāvājums;
21.13.3. 3.pielikums – Uzaicinājuma iesniegt piedāvājumus paraugs
21.13.4. 4.pielikums – Pakalpojuma līguma projekts
21.13.5. 5.pielikums – Garantijas saistību nodrošinājuma paraugs
21.13.6. 6. pielikums - Vienošanās par personas datu apstrādi
21.13.7. 7.pielikums – Konfidencialitātes apliecinājuma forma;
21.13.8. 8. pielikums – Pasūtītāja drošības politika
21.13.9. 9.pielikums – Piegādātāju vadošo speciālistu un apakšuzņēmēju sarakstus (kuru katrs Izpildītājs paraksta un iesniedz Pasūtītājam, un Pasūtītājs pievieno tos Vienošanās kā neatņemamas sastāvdaļas).

